text: Tvey russisk herskip við sløktum AIS-sendarum eru framvegis stødd í altjóða sjógvi eystan fyri Skagen. Danskir myndugleikar halda vakið eyga við teimum.
text: #000005
text: Hósdagin sigldi danska vaktarskipið Thetis kring russisku herskipini, og flogvápnið var eisini á vengrunum.
text: #000006
text: Tað er einki óvanligt í, at russisk herskip eru stødd í altjóða sjógvi tætt við Danmark, tað er tíðin og støðan, sum er óvanlig.
text: #000007
text: Russisku herskipini dáma ikki, at tú kemur ov nær. Tað upplivdi ein útróðrarmaður annars hósdagin, tá útróðrarbáturin nærkaðist einum av herskipunum, eini russiskari korvet. Hann fekk eitt uppkall, har hann snøgt sagt varð biðin um at halda seg burtur.
text: #000008
text: Ein russiskur kavbátur sigldi framvið – eisini í donskum sjógvi, sum ein havgangandi sleipibátur Sergey Balk fylgdist við gjøgnum stórabelt og víðari út í Eystrasalt.
text: #000009
text: Eitt annað russiskt skip, Akademik B. Petrov, ið er kent sum njósnaraskip, er í løtuni statt norðan fyri Anholt, og siglir spakuliga suðureftir uttan at siga, hvagar tað fer.
text: #000010